**Pozdravljeni osmički!**

*8b dekleta, ponedeljek druga ura na urniku*

*8b fantje in 8a dekleta, torek prva in tretja ura na urniku*

*8a fantje, sreda druga ura na urniku*

Pred nami je nova naloga. Način na daljavo nam sedaj že »šiba«.

Najprej malce statistike:

Nalogo tonsko slikanje s kavo je oddalo 21 učencev v A razredu in 14 v B razredu. Izdelke 9-ih učencev še vedno čakam. Prosim, da v tem tednu uredite, da se vam ne bo »zabasalo«. Naloge pač morate opraviti.

Za to nalogo boste potrebovali dve do tri šolske ure, zato jo lahko razdelite in prvi teoretični del naredite ta teden, praktični pa v naslednjem tednu. Nato mi boste napisali koliko ste dejansko potrebovali za izvedbo. Lahko pa nalogo naredite naenkrat in boste naslednji teden prosti.

V kolikor vam dana navodila ne bodo dovolj jasna, sem vam na razpolago na mojem običajnem naslovu ustvarjam.vsepovrsti@gmail.com.

**VAŠA NALOGA**

Likovni problem: **ILUZIJA PROSTORA**; teoretično spoznavanje in ustvarjanje

Likovna naloga: **Lebdeča črka**

Likovna tehnika: kombinirano, svinčnik, barvice, flomaster

V prvem delu s pomočjo e-učbenika na povezavi <https://eucbeniki.sio.si/lum8/3386/index.html> preberite teorijo o iluziji prostora na straneh 1 in 2.

Sedaj pa si odprite PPT predstavitev, kjer vas čakajo dodatna navodila.

<https://video.arnes.si/portal/video/api/asset/h2hvVLHgKkYWTcsOFseRQN3k/play.mp4>

Ostanite zdravi!

Ana Koren